CELEX: 32016D1770
Language: lt
Date: 1475193600000
Title: 2016 m. rugsėjo 30 d. Komisijos įgyvendinimo sprendimas (ES) 2016/1770 dėl tam tikrų apsaugos priemonių, susijusių su afrikiniu kiaulių maru Lenkijoje, kuriuo panaikinami įgyvendinimo sprendimai (ES) 2016/1406 ir (ES) 2016/1452 (pranešta dokumentu Nr. C(2016) 6102) (Tekstas svarbus EEE)

5.10.2016   
            
            
               LT
            
            
               Europos Sąjungos oficialusis leidinys
            
            
               L 270/9
            
         KOMISIJOS ĮGYVENDINIMO SPRENDIMAS (ES) 2016/1770
   2016 m. rugsėjo 30 d.
   dėl tam tikrų apsaugos priemonių, susijusių su afrikiniu kiaulių maru Lenkijoje, kuriuo panaikinami įgyvendinimo sprendimai (ES) 2016/1406 ir (ES) 2016/1452
   
      
         (pranešta dokumentu Nr. C(2016) 6102)
      
   
   (Tekstas autentiškas tik lenkų kalba)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               afrikinis kiaulių maras – tai užkrečiama virusinė naminių ir laukinių kiaulių liga, galinti turėti didelio poveikio kiaulininkystės ūkio pelningumui ir sutrikdyti Sąjungos vidaus prekybą ir eksportą į trečiąsias šalis;
            
         
               (2)
            
            
               kilus afrikinio kiaulių maro protrūkiui atsiranda pavojus, kad ligos sukėlėjas gali išplisti į kitus kiaulių ūkius ir būti perduotas laukinėms kiaulėms. Todėl prekiaujant gyvomis kiaulėmis arba jų produktais liga gali plisti į kitas valstybes nares ir į trečiąsias šalis;
            
         
               (3)
            
            
               Tarybos direktyvoje 2002/60/EB (3) nustatytos būtiniausios afrikinio kiaulių maro kontrolės Sąjungoje priemonės. Direktyvos 2002/60/EB 9 straipsnyje numatyta, kad kilus šios ligos protrūkiui turi būti nustatomos apsaugos ir priežiūros zonos, kuriose būtų taikomos šios direktyvos 10 ir 11 straipsniuose nustatytos priemonės;
            
         
               (4)
            
            
               Lenkija pateikė Komisijai naujausią informaciją apie afrikinio kiaulių maro padėtį jos teritorijoje ir laikydamasi Direktyvos 2002/60/EB 9 straipsnio nustatė apsaugos ir priežiūros zonas, kuriose taikomos tos direktyvos 10 ir 11 straipsniuose nustatytos priemonės;
            
         
               (5)
            
            
               kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, būtina bendradarbiaujant su Lenkija Sąjungos lygmeniu aprašyti teritorijas, kurios šios valstybės narės dėl afrikinio kiaulių maro pagal Direktyvą 2002/60/EB nustatytos apsaugos ir priežiūros zonomis;
            
         
               (6)
            
            
               2016 m. rugpjūčio mėn. kilo vienas protrūkis naminių kiaulių populiacijoje Lenkijoje, Monkų apskrityje. Lenkija teikia preliminarius įrodymus, kad šis protrūkis yra susijęs su žmogaus veikla ir esama požymių, kad afrikinio kiaulių maro laukinių kiaulių populiacijoje atitinkamose srityse nėra, todėl reikalingos konkrečios priemonės, papildančios nustatytąsias Komisijos įgyvendinimo sprendimu 2014/709/ES (4), atsižvelgiant į tai, kad tai yra jau penkioliktas šios ligos protrūkis kiaulių populiacijoje šiais metais ir kad šie protrūkiai nustatyti įvairiose Lenkijos srityse, kuriose jau buvo taikyti apribojimai;
            
         
               (7)
            
            
               siekiant tinkamai, atsargiai ir veiksmingai reaguoti į šią padėtį, svarbu nustatyti konkrečias priemones, kuriomis būtų ribojamas gyvūnų ir jų produktų judėjimas srityse, nurodytose šio sprendimo priede. Šios priemonės yra pagrįstos dėl praneštų protrūkių naminių kiaulių populiacijoje tipologijos ir jų priežasčių;
            
         
               (8)
            
            
               atsižvelgiant į tai, kad atstumai tarp naujausių protrūkių, kurie yra preliminariai Lenkijos priskirti žmogiškajam veiksniui, vietų yra palyginti dideli, taip pat į naujausius epidemiologinius duomenis ir siekiant užkirsti kelią protrūkiams ateityje, būtina ir proporcinga taikyti priemones daug didesniuose regionuose;
            
         
               (9)
            
            
               šiame sprendime nustatytos priemonės turėtų būti Direktyvoje 2002/60/EB nustatytos priemonės, ypač dėl griežtų kiaulių judėjimo ir vežimo apribojimų, kaip numatyta tos direktyvos 10 ir 11 straipsniuose, teritorijose, nurodytose šio sprendimo priede;
            
         
               (10)
            
            
               todėl Lenkijos sritys, laikomos apsaugos ir priežiūros zonomis, turėtų būti išvardytos šio sprendimo priede ir turėtų būti nustatyta to regioninio suskirstymo trukmė;
            
         
               (11)
            
            
               Komisijos įgyvendinimo sprendimuose (ES) 2016/1406 (5) ir (ES) 2016/1452 (6) nustatytos tam tikros apsaugos priemonės, susijusios su afrikiniu kiaulių maru Lenkijoje. Nuo jų priėmimo šios ligos epidemiologinė padėtis pasikeitė ir priemonės turi būti pritaikytos. Todėl siekiant aiškumo įgyvendinimo sprendimai (ES) 2016/1406 ir (ES) 2016/1452 turėtų būti panaikinti ir pakeisti šiuo sprendimu;
            
         
               (12)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Lenkija užtikrina, kad apsaugos ir priežiūros zonos, nustatytos pagal Direktyvos 2002/60/EB 9 straipsnį, apimtų bent tas teritorijas, kurios šio sprendimo priede nurodytos kaip apsaugos ir priežiūros zonos.
   2 straipsnis
   Šis sprendimas taikomas iki 2016 m. spalio 7 d.
   3 straipsnis
   Įgyvendinimo sprendimai (ES) 2016/1406 ir (ES) 2016/1452 panaikinami.
   4 straipsnis
   Šis sprendimas skirtas Lenkijos Respublikai.
   
      Priimta Briuselyje 2016 m. rugsėjo 30 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (OL L 192, 2002 7 20, p. 27).
   
      (4)  2014 m. spalio 9 d. Komisijos įgyvendinimo sprendimas 2014/709/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse, ir kuriuo panaikinamas Įgyvendinimo sprendimas 2014/178/ES (OL L 295, 2014 10 11, p. 63).
   
      (5)  2016 m. rugpjūčio 22 d. Komisijos įgyvendinimo sprendimas (ES) 2016/1406 dėl tam tikrų apsaugos priemonių, susijusių su afrikiniu kiaulių maru Lenkijoje, ir kuriuo panaikinamas Įgyvendinimo sprendimas (ES) 2016/1367 (OL L 228, 2016 8 23, p. 46).
   
      (6)  2016 m. rugsėjo 2 d. Komisijos įgyvendinimo sprendimas (ES) 2016/1452 dėl tam tikrų laikinų apsaugos priemonių, susijusių su afrikiniu kiaulių maru Lenkijoje (OL L 237, 2016 9 3, p. 12).
   
      PRIEDAS
      
                  Lenkija
               
               
                  1 straipsnyje nurodytos teritorijos
               
               
                  Data, iki kurios taikoma
               
            
                  Apsaugos zona
               
               
                  Šios apsaugos zonos ribos yra šios:
                  
                              a)
                           
                           
                              iš rytų – nuo Sane Dombo kaimo šiaurinės ribos į pietus keliu, jungiančiu Sane Dombo kaimą su Kolaki Košcelnės kaimu iki sankirtos su Dombo upe, toliau palei Dombo upę į pietryčius, toliau išilgai miško, esančio ties Tibory Olševo kaimo vakarine riba, krašto, toliau keliu, jungiančiu Tibory Olševo kaimą su Tibory Kamiankos kaimu, toliau išilgai vakarinės Tibory Kamiankos kaimo ribos iki kelio, jungiančio tą kaimą su Jabłonkos Košcielnos kaimu, toliau į pietus iki vandentakio, jungiančio Kamiankos tvenkinį su Jablonkos upe, toliau išilgai vandentakio iki jo žiočių į Jabłonkos upę, tada tiesiai į pietus iki kelio Nr. 66 sankryžos su keliu, jungiančiu Jablonkos Košcielnos kaimą su Miodusy Litvos kaimu;
                           
                        
                              b)
                           
                           
                              iš pietų – išilgai kelio Nr. 66 vakarų kryptimi iki jo sankirtos su Jablonkos upe, tada palei pietinę Faščės kaimo ribą iki Jablonkos upės, toliau į vakarus palei Jablonkos upę iki Vdzenkon Pervšų ir Vdzenkon Drugų kaimų tarpusavio ribos, tada tiesiai į šiaurę iki kelio Nr. 66, toliau – išilgai kelio Nr. 66 į vakarus iki vandentakio sankirtos su keliu Nr. 66 palei Vdzenkon Pervšų kaimą;
                           
                        
                              c)
                           
                           
                              iš vakarų – išilgai vandentakiu į šiaurę iki miško krašto, toliau išilgai Grabuvkos rezervato rytinės ribos ir išilgai miško rytinės ribos iki kelio, jungiančio Grabuvkos kaimą su Vruble Arciševo kaimu;
                           
                        
                              d)
                           
                           
                              iš šiaurės – tiesi linija į rytus iki Dombo upės, žemiau Čarnovo Dombo kaimo, po to tiesi linija į rytus išilgai šiaurinės Sane Dombo kaimo ribos iki kelio, jungiančio tą kaimą su Kołaki Kościelnės kaimu.
                           
                        Šios apsaugos zonos ribos yra šios:
                  
                              a)
                           
                           
                              iš šiaurės – iš kaimo Konowaly palei savivaldybės kelią iki sankirtos su keliu Szosa Kruszewska, po to keliu Szosa Kruszewska palei pietinę miško ribą iki išvažiavimo į kaimą Kruszewo;
                           
                        
                              b)
                           
                           
                              iš vakarų – skersai per kaimą Kruszewo išilgai rytinės Narevo upės slėnio ribos palei kaimą Waniewo iki ribos su Mazovijos Vysokio apskritimi;
                           
                        
                              c)
                           
                           
                              iš pietų – nuo ribos su Mazovijos Vysokio apskritimi išilgai Narevo upės slėnio vakarinio kranto;
                           
                        
                              d)
                           
                           
                              iš rytų – nuo Narevo upės slėnio vakarinio kranto tiesiai iki Topilec-Kolonia, tada tiesi linija į kaimą Konowały.
                           
                        Šios apsaugos zonos ribos yra šios:
                  
                              a)
                           
                           
                              iš šiaurės – nuo kelio Nr. 63 sankirtos su keliu, vedančiu į kalėjimą Czerwony Bór, kreivė Polki Teklino kaimo kryptimi, tada virš šio kaimo iki sankirtos su upe Gać iki rytinės žuvų tvenkinių ribos aplink kaimą Poryte-Jabłoń;
                           
                        
                              b)
                           
                           
                              iš rytų – išilgai rytinės žuvų tvenkinių ribos aplink kaimą Poryte-Jabłoń kelio, jungiančio kaimą Poryte-Jabłoń su keliu Nr. 66, kryptimi, išilgai šio kaimo vakarinės ribos kelio Nr. 63 kryptimi;
                           
                        
                              c)
                           
                           
                              iš pietų – nuo kelio Nr. 63 virš kaimo Stare Zakrzewo, išilgai kelio, jungiančio šį kaimą su kaimu Tabędz, tada išilgai vakarinės ir šiaurinės to kaimo ribų;
                           
                        
                              d)
                           
                           
                              iš vakarų – tiesi linija į šiaurę nuo kaimo Bacze Mokre vakarinės ribos, tada nuo vakarinės to kaimo ribos tiesi linija į šiaurės rytus pasiekiant kelią, vedantį į kalėjimą Czerwony Bór, tada išilgai šio kelio iki kelio Nr. 63.
                           
                        Šios apsaugos zonos ribos yra šios:
                  
                              a)
                           
                           
                              iš šiaurės – nuo Mazovijos Vysokio apskrities ribos išilgai vandentakio Brok Mały į Miodusy Litvos kaimą išilgai jo pietvakarinės pusės; tada nuo Zambruvo apskrities ribos kaimo Krajewo Białe kryptimi išilgai šio kaimo pietinės ribos, tada palei kelią kaimo Stary Skarżyn kryptimi;
                           
                        
                              b)
                           
                           
                              iš vakarų – išilgai kaimo Stary Skarżyn vakarinės ribos iki sankirtos su vandentakiu Brok Mały, pietryčių kryptimi žemiau kaimo Zaręby-Krztęki iki Zambruvo apskrities ribų;
                           
                        
                              c)
                           
                           
                              iš pietų – nuo Zambruvo apskrities ribų palei vandentakį kaimo Kaczyn-Herbasy link;
                           
                        
                              d)
                           
                           
                              iš rytų – palei kelią nuo Miodusy Litvos kaimo per kaimą Święck-Nowiny.
                           
                        Šios apsaugos zonos ribos yra šios:
                  
                              a)
                           
                           
                              iš šiaurės – nuo pietinės kaimo Kierzki pusės rytų kryptimi iki kelio Nr. 671 virš kaimo Czajki šiaurinės ribos;
                           
                        
                              b)
                           
                           
                              iš rytų – nuo kelio Nr. 671 į kaimą Jabłonowo-Kąty, tada pietų kryptimi išilgai upės Awissa vakarinio kranto; tada į kelią Idźki Średnie–Kruszewo-Brodowo nuo kaimo Kruszewo-Brodowo vakarinės pusės;
                           
                        
                              c)
                           
                           
                              iš pietų – nuo kelio Nr. 671 palei kaimą Idźki-Wykno išilgai kelio, jungiančio kaimą Sokoły su kaimu Jamiołki-Godzieby;
                           
                        
                              d)
                           
                           
                              iš vakarų – nuo kaimo Jamiołki-Godzieby išilgai upės Ślina rytinio kranto iki kaimo Jamiołki-Kowale, tada į šiaurę per kaimą Stypulki-Borki iki kelio Kierzki – Czajki rytinėje kaimo Kierzki pusėje.
                           
                        Šios apsaugos zonos ribos yra šios:
                  
                              a)
                           
                           
                              iš rytų – nuo Palenkės Bielsko miesto, Adomo Mickevičiaus gatvės išilgai Palenkės Bielsko miesto rytinių pakraščių;
                           
                        
                              b)
                           
                           
                              iš pietų – palei pietinius Palenkės Bielsko miesto pakraščius iki kaimo Piliki, įskaitant kaimą Piliki, tada tiesi linija iki kelio Nr. 66;
                           
                        
                              c)
                           
                           
                              iš vakarų – nuo kelio Nr. 66 vakarų Augustavo kaimo vakarinių pakraščių kryptimi, įskaitant Augustavo kaimą, nuo Augustavo kaimo tiesi linija iki geležinkelio ir vietinės reikšmės kelio Nr. 1575B sankirtos;
                           
                        
                              d)
                           
                           
                              iš šiaurės – nuo geležinkelio ir vietinės reikšmės kelio Nr. 1575B sankirtos išilgai Palenkės Bielsko miesto šiaurinių pakraščių iki Palenkės Bielsko miesto ribos, Adomo Mickevičiaus gatvės.
                           
                        Šios apsaugos zonos ribos yra šios:
                  
                              a)
                           
                           
                              iš rytų – nuo Bugo upės, palei ribą su Liublino vaivadija žemyn iki rajoninio kelio Nr. 2007W;
                           
                        
                              b)
                           
                           
                              iš pietų – išilgai rajoninio kelio Nr. 2007W kartu apimant visą kaimą Borsuki ir miško plotą Bugo upės kilpoje;
                           
                        
                              c)
                           
                           
                              iš šiaurės ir vakarų – Bugo upė.
                           
                        Šios apsaugos zonos ribos yra šios:
                  
                              a)
                           
                           
                              iš rytų – palei valstybės sieną su Baltarusija nuo Bugo upės iki miško ploto linijos;
                           
                        
                              b)
                           
                           
                              iš šiaurės – palei miško ploto liniją nuo valstybės sienos iki kelio, jungiančio kaimus Sutno ir Niemirów, tada šiuo keliu iki sankirtos su vietinės reikšmės keliu pietų kryptimi;
                           
                        
                              c)
                           
                           
                              iš vakarų – palei vietinės reikšmės kelią pietų kryptimi nuo sankirtos su keliu, jungiančiu kaimus Sutno ir Niemirów, iki Bugo upės linijos;
                           
                        
                              d)
                           
                           
                              iš pietų – išilgai Bugo upės linijos nuo vietinės reikšmės kelio, kuris prasideda Sutno–Niemirów kelio sankirta, pabaigos iki valstybės sienos.
                           
                        Šios apsaugos zonos ribos yra šios:
                  
                              a)
                           
                           
                              iš rytų – nuo upės Czyżówka žiočių tiesi linija į Bugo upę šiaurės kryptimi;
                           
                        
                              b)
                           
                           
                              iš šiaurės – išilgai Bugo upės iki Mazovijos vaivadijos ribos;
                           
                        
                              c)
                           
                           
                              iš vakarų – nuo Bugo upės pietų kryptimi išilgai miško kelio iki šiaurinio miško Las Konstantynowski galo, tada žemyn iki kelio Gnojno–Konstantynuvas ir išilgai šio kelio pietų kryptimi iki miško pietinio galo, tada išilgai miško kelio rytų kryptimi iki kaimo Witoldów ir tada iki kelio Konstantynuvas–Palenkės Januvas;
                           
                        
                              d)
                           
                           
                              iš pietų – palei kelią Konstantynuvas–Palenkės Januvas rytų kryptimi iki upės Czyżówka.
                           
                        Šios apsaugos zonos ribos yra šios:
                  
                              a)
                           
                           
                              iš rytų – nuo kaimo Stara Bordziłówka palei vietinės reikšmės kelią į šiaurę iki sankirtos su rajoniniais keliais Nr. 1022 ir 1025 ir iš ten išilgai kelio Nr. 1025 iki kaimo Nosów;
                           
                        
                              b)
                           
                           
                              iš šiaurės – nuo kaimo Nosów išilgai rajoninio kelio Nr. 1024 vakarų kryptimi iki Mazovijos vaivadijos ribos;
                           
                        
                              c)
                           
                           
                              iš vakarų – išilgai Mazovijos vaivadijos ribos iki vietinės reikšmės kelio ties kaimu Wygnanki;
                           
                        
                              d)
                           
                           
                              iš pietų – nuo Mazovijos vaivadijos ribos ties kaimu Wygnanki iki vietinės reikšmės kelio link vakarinio miško galo, toliau išilgai vietinės reikšmės kelio ties miško šiaurine riba iki vietinės reikšmės kelio į kaimą Stara Bordziłówka.
                           
                        Šios apsaugos zonos ribos yra šios:
                  
                              a)
                           
                           
                              iš rytų ir pietų – nuo ribos su Liublino vaivadija ir nuo vietinės reikšmės kelio, jungiančio kaimus Makarówka ir Cełujki, išilgai ribos su Liublino vaivadija iki rajoninio kelio Nr. 2020W ir tada išilgai šio kelio Nr. 2020W iki sankirtos su regioniniu keliu Nr. 698 kaime Wólka Nosowska , įskaitant visą kaimą Wólka Nosowska;
                           
                        
                              b)
                           
                           
                              iš vakarų – nuo ribos su Liublino vaivadija išilgai vietinės reikšmės kelio, jungiančio kaimus Celujki ir Makarówka, iki kaimo Makarówka, įskaitant visą kaimą Makarówka, toliau šiaurės vakarų kryptimi palei rajoninį kelią Nr. 2037W iki Hušlevo kaimo, įskaitant visą tą kaimą, toliau iš Hušlevo kaimo išilgai rajoninio kelio Nr. 2034W iki miško pabaigos, toliau rytų kryptimi palei šiaurinę miško ribą iki rytinės Hušlevo savivaldybės ribos, tada šiaurės kryptimi išilgai vakarinės miško ribos iki regioninio kelio Nr. 698;
                           
                        
                              c)
                           
                           
                              iš šiaurės – išilgai regioninio kelio Nr. 698 per Rudkos kaimą iki Stara Kornicos kaimo, įskaitant Rudkos, Stara Kornicos ir Nova Kornicos kaimus, tada išilgai regioninio kelio Nr. 698 iki sankirtos su rajoniniu keliu Nr. 2020W kaime Wólka
                                 Nosowska.
                           
                        Šios apsaugos zonos ribos yra šios:
                  
                              a)
                           
                           
                              iš rytų – palei valstybės sieną: nuo kelio Nr. 640 iki kaimo Kolonia
                                 Klukowicze linijos;
                           
                        
                              b)
                           
                           
                              iš šiaurės – nuo valstybės sienos išilgai kelio Kolonia Klukowicze–Witoszczyzna iki kelio Wilanowo–Werpol;
                           
                        
                              c)
                           
                           
                              iš vakarų – išilgai kelio Werpol–Wilanowo iki kelio Nr. 640 ties sankirta su keliu Koterka–Tokary;
                           
                        
                              d)
                           
                           
                              iš pietų – nuo kaimo Koterka išilgai kelio Nr. 640 iki valstybės sienos.
                           
                        Šios apsaugos zonos ribos yra šios:
                  
                              a)
                           
                           
                              iš rytų – nuo kaimo Wólka Nurzecka tiesi linija kryptimi link Semiatyčės apskrities ribos, tada palei tos apskrities ribą iki upės Pulwa;
                           
                        
                              b)
                           
                           
                              iš pietų – išilgai upės Pulwa šiaurinio kranto kaimo Litwinowicze kryptimi, tada nuo kaimo Litwinowicze išilgai kelio į kaimą Anusin iki upės Pulwa ištakos;
                           
                        
                              c)
                           
                           
                              iš vakarų – nuo kelio Litwinowicze–Anusin (ties upės Pulwa ištaka) tiesiai šiaurės vakarų kryptimi iki kaimo Siemichocze, tada nuo kelio Anusin–Siemichocze sankirtos šiaurės kryptimi su keliu Tymianka–Nurzec, kertant kelią 1 km atstumu nuo kaimo Nurzec Kolonia;
                           
                        
                              d)
                           
                           
                              iš šiaurės – nuo kelio Tymianka–Nurzec tiesi linija iki kaimo Wólka Nurzecka.
                           
                        Šios apsaugos zonos ribos yra šios:
                  
                              a)
                           
                           
                              iš rytų – nuo kaimo Kolonia Budy tiesi linija iki kaimo Sokoli Gród, tada pietų kryptimi iki vietinės reikšmės kelio, jungiančio kaimus Kulesze ir Wilamówka;
                           
                        
                              b)
                           
                           
                              iš pietų – išilgai vietinės reikšmės kelio į kaimą Wilamówka, tada tiesi linija vakarų kryptimi iki kaimo Olszowa
                                 Droga;
                           
                        
                              c)
                           
                           
                              iš vakarų – išilgai rytinio upės Biebrza kranto šiaurės kryptimi iki pietinės komplekso Osowiec Twierdza ribos;
                           
                        
                              d)
                           
                           
                              iš šiaurės – nuo pietinės komplekso Osowiec
                                 Twierdza ribos išilgai kelio Carska Droga, tada pietryčių kryptimi iki kaimo Kolonia Budy.
                           
                        
               
                  2016 m. spalio 7 d.
               
            
                  Priežiūros zona
               
               
                  Toliau nurodyta teritorija:
                  
                               
                           
                           
                              Palenkės vaivadija:
                              
                                          —
                                       
                                       
                                          Hainuvkos apskritis,
                                       
                                    
                                          —
                                       
                                       
                                          Balstogės apskritis,
                                       
                                    
                                          —
                                       
                                       
                                          Bielsko apskritis,
                                       
                                    
                                          —
                                       
                                       
                                          Grajevo apskritis,
                                       
                                    
                                          —
                                       
                                       
                                          Lomžos apskritis,
                                       
                                    
                                          —
                                       
                                       
                                          Bialystoko miestas-apskritis,
                                       
                                    
                                          —
                                       
                                       
                                          Lomžos miestas-apskritis,
                                       
                                    
                                          —
                                       
                                       
                                          Monkų apskritis,
                                       
                                    
                                          —
                                       
                                       
                                          Mazovijos Vysokio apskritis,
                                       
                                    
                                          —
                                       
                                       
                                          Zambruvo apskritis,
                                       
                                    
                                          —
                                       
                                       
                                          Semiatyčės apskritis.
                                       
                                    
                        
                               
                           
                           
                              Mazovijos vaivadija:
                              
                                          —
                                       
                                       
                                          Ostrolenkos apskritis: Žekunio, Trošyno, Červino ir Govorovo savivaldybės,
                                       
                                    
                                          —
                                       
                                       
                                          Sedlcių apskritis: Korčevo, Pšesmykų, Paprotnios, Suchožebrių, Mordų, Sedlcių ir Zbučyno savivaldybės,
                                       
                                    
                                          —
                                       
                                       
                                          Sedlcių miestas-apskritis,
                                       
                                    
                                          —
                                       
                                       
                                          Sokoluvo apskritis: Ceranuvo, Jablona Lackos, Sterdyno ir Repkų savivaldybės,
                                       
                                    
                                          —
                                       
                                       
                                          Losicių apskritis,
                                       
                                    
                                          —
                                       
                                       
                                          Ostruvo apskritis.
                                       
                                    
                        
                               
                           
                           
                              Liublino vaivadija:
                              
                                          —
                                       
                                       
                                          Bialos apskritis.
                                       
                                    
                        
               
                  2016 m. spalio 7 d.